
CONSILIUL JUDEŢEAN
HOTĂRÂRE
 privind aprobarea atribuirii unor licenţe de traseu
pentru servicii de transport public judeţean de persoane prin
curse regulate speciale

Consiliul Judeţean Bistriţa-Năsăud, întrunit în şedinţă ordinară în data de 25.04.2018, în prezența a 29 consilieri judeţeni;

Având în vedere:
- Expunerea de Motive nr.IX/7044 din 10.04.2018 a Preşedintelui Consiliului Judeţean Bistriţa-Năsăud;

- raportul nr.III/7046 din 10.04.2018 al Arhitectului șef din cadrul Consiliului Județean Bistrița-Năsăud;
- cererea nr.10/12.03.2018 depusă de SC. INTER MANCEA S.R.L, înregistrată la Consiliul Județean Bistrița-Năsăud cu nr.III/5476 din 15.03.2018, prin care se solicită acordarea unei licenţe de traseu pentru servicii de transport public judeţean prin curse regulate speciale;
- cererea din data de 29.03.2018 depusă de S.C. DELDORA ALEX S.R.L., înregistrată la Consiliul Județean Bistrița-Năsăud cu nr.III/7038 din 10.04.2018, prin care se solicită acordarea unor licenţe de traseu pentru servicii de transport public judeţean prin curse regulate speciale;

- contractul din data de 14.02.2018 încheiat între S.C. INTER MANCEA S.R.L., operatorul de transport rutier, cu S.C. BELCO AVIA S.R.L., beneficiarul transportului;

- anexa nr.3 din 14.02.2018 la Contractul nr.70/14.03.2016 încheiat între S.C. DELDORA ALEX S.R.L., operatorul de transport rutier, cu S.C. ITALTEXTIL SĂRATA S.R.L., beneficiarul transportului;
- prevederile Hotărârii Consiliului Județean Bistrița-Năsăud nr.154/2013 privind aprobarea Regulamentului pentru efectuarea serviciului de transport public de persoane prin curse regulate speciale în judeţul Bistriţa-Năsăud;
- prevederile art.5 și art.17 alin.(1) lit.p) din Legea nr.92/2007 privind serviciile de transport public local, cu modificările și completările ulterioare;

- prevederile art.4 lit.h), art.31, art.32, art.33 și art.35 din Anexa la Ordinul ministrului internelor și reformei administrative nr.353/2007 pentru aprobarea Normelor de aplicare a Legii serviciilor de transport public local nr.92/2007, cu modificările și completările ulterioare;

- prevederile Ordinului ministrului transportului nr.972/2007 pentru aprobarea Regulamentului-cadru pentru efectuarea transportului public local și a Caietului de sarcini-cadru al serviciilor de transport public local;
- raportul nr. IBa/8129 din 23.04.2018 al Comisiei de administraţie;       
- raportul nr. IBa/8258 din 25.04.2018 al Comisiei de urbanism.
În temeiul prevederilor art.91 alin.(1) lit.d) şi f) alin.(5) lit.a) pct.14, art.97 și art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1 (1) Se aprobă atribuirea licenţelor de traseu pentru servicii de transport public judeţean de persoane prin curse regulate speciale pentru S.C. INTER MANCEA S.R.L., cu sediul în Municipiul Bistriţa, Localitatea componentă Viişoara, nr.142, judeţul Bistriţa-Năsăud, având CUI RO14183943, pentru următoarele trasee:


- Municipiul Bistriţa - Satul reşedinţă de comună Livezile;


- Satul Cepari, Comuna Dumitra - Satul reşedinţă de comună Livezile;


- Satul Dumbrava, Comuna Livezile - Satul reşedinţă de comună Livezile;
conform graficului de circulaţie prevăzut în Anexele nr.1-3 care fac parte integrantă din prezenta hotărâre.
(2) Licenţele de traseu atribuite conform alin.(1) vor avea valabilitate de la data de 01.05.2018 până la data de 31.12.2018, dată la care expiră contractul încheiat între S.C. INTER MANCEA S.R.L., operatorul de transport rutier şi S.C. BELCO AVIA S.R.L., beneficiarul transportului.

Art.2 (1) Se aprobă atribuirea licenţelor de traseu pentru servicii de transport public judeţean de persoane prin curse regulate speciale pentru S.C. DELDORA ALEX S.R.L., cu sediul în Oraşul Năsăud, strada George Coşbuc, nr.236, judeţul Bistriţa-Năsăud, având CUI RO27331200, pentru  următoarele trasee: 

- Satul Pinticu, Comuna Teaca - Localitatea componentă Sărata, Municipiul Bistriţa;

- Satul Vermeş, Comuna Lechinţa - Localitatea componentă Sărata, Municipiul Bistriţa;

- Satul Cociu, Comuna Şintereag - Localitatea componentă Sărata, Municipiul Bistriţa;

- Satul Mititei, Comuna Nimigea - Localitatea componentă Sărata, Municipiul Bistriţa;
conform graficelor de circulaţie prevăzute în Anexele nr.4-7 care fac parte integrantă din prezenta hotărâre.
(2) Licenţele de traseu atribuite conform alin.(1) vor avea valabilitate de la data de 01.05.2018 până la data de 02.04.2020, dată la care expiră   contractul încheiat între S.C. DELDORA ALEX S.R.L., operatorul de transport rutier și S.C. ITALTEXTIL SĂRATA S.R.L., beneficiarul transportului.
Art.3 Prezenta hotărâre a fost adoptată cu un număr de 29 voturi „pentru”.

Art.4 Cu ducerea la îndeplinire a prevederilor prezentei hotărâri se încredinţează Arhitectul şef, prin Compartimentul Autoritatea Județeană de Transport din cadrul Consiliului Județean Bistrița-Năsăud.
Art.5 Prezenta hotărâre se comunică de către Serviciul administraţie şi relaţii publice cu:

· Arhitect şef - Compartiment Autoritatea Judeţeană de Transport;
· Autoritatea Rutieră Română A.R.R. – Agenţia teritorială A.R.R. Bistriţa-Năsăud;

· S.C. INTER MANCEA S.R.L., cu sediul în Municipiul Bistriţa, Localitatea componentă Viişoara, nr.142, judeţul Bistriţa-Năsăud;
· S.C. DELDORA ALEX S.R.L., cu sediul în Oraşul Năsăud, strada George Coşbuc, nr.236, judeţul Bistriţa-Năsăud;
· Instituţia Prefectului judeţul Bistriţa-Năsăud.
VICEPREŞEDINTE

